इस मौके पर सम्मानित होने वाले अन्य पत्रकारों में आजतक के ढेर सारे पत्रकार थे जिनमें श्वेता सिंह, पंकज शर्मा आदि प्रमुख हैं। मानस प्रतीक गोहेन, संतोष कुमार, सत्यदेव यादव, पवन मिश्रा, मधुलिका सिंह, सुमित अवस्थी आदि पत्रकारों को भी सम्मानित किया गया। यह पता नहीं चल सका है कि आखिर किस काम के लिए इन लोगों का सम्मान हुआ है। बताया जा रहा है कि आरएसएस ने अपने संगठन विश्व संवाद केंद्र को निर्देश दे रखा है कि वह देश भर में जगह जगह कार्यक्रम कर पत्रकारों को थोक के भाव सम्मानित करे ताकि पत्रकारों के दिल दिमाग का संघीकरण किया जा सके। छोटे मोटे पत्रकारों को छोड़िए, अब आजतक और अमर उजाला जैसे मीडिया हाउसों के संपादक तक सम्मान लेने देने के नाम पर लार टपकाते हुए कार्यक्रम में पहुंच जा रहे हैं।